Приложение № 5 към чл. 4, ал. 1

(Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г.)

|  |
| --- |
| **ДО**  **ДИРЕКТОРА НА РИОСВ ПЛОВДИВ**    **УВЕДОМЛЕНИЕ**  за инвестиционно предложение  от **Зайков,**  от **Лукова,**  от **Пеева**  **УВАЖАЕМИ ГОСПОДИН ДИРЕКТОР**,  Уведомяваме Ви, че **Зайков, Лукова, Пеева**, имат следното инвестиционно предложение:  Изграждане на **“*ПРОЕКТ ЗА АВТОМИВКА И МАГАЗИН ЗА ХРАНИТЕЛНИ СТОКИ В ДВА ЕТАПА, В УПИ VI 3099 – ОБЩЕСТВЕНО И ДЕЛОВО ОБСЛУЖВАНЕ , КВ.46 , ПО ПЛАНА НА ГР. РАКОВСКИ , ОБЩИНА РАКОВСКИ“:***  ***- ЕТАП I - Автомивка***  ***- ЕТАП II - Магазин за хранителни стоки***  Имотът е собственост на:  1**.**  **Характеристика на инвестиционното предложение:**  **1. Резюме на предложението**  Инвестиционното предложение представлява:  Имот № 501.3099, за който е образуван УПИ VI-3099 обществено и делово обслужване,  в квартал № 46 е в съсобственост на:  1.Аспарух Венков Зайков-притежава документ за дарение на недвижим имот, документ за продажба на недвижим имот 2.Бела Иванова Лукова-притежава документ за дарение на недвижим имот 3.Невена Стефанова Пеева-притежава документ договор за доброволна делба на недвижими имоти  Намерението им е да се построи на ***ЕТАП I – Автомивка,*** а на ***ЕТАП II Магазин за хранителни стоки.*** Имотът е с площ от 915 м².  ***ЕТАП I – Автомивка***: Достъпът до нея се осъществява от ул. „Петко Каравелов“ от юг и ул.“Добри Чинтулов“ от изток. Паркоместата са ситуирани в рамките на парцела. Автомивката е със застроена площ от 127м2. Разположена е свободностящо в южната част на имота. Кота ±0.00 е наравно с терена. Работното време ще е от 8:00 до 17:30 часа. Носещата конструкция е метален скелет. Външните стени ще се изпълнят от термопанел. Покривът е двускатен с покритие от термопанел с минимален наклон.  ***ЕТАП II Магазин за хранителни стоки:*** Магазинът е едноетажна постройка със застроена площ от 166.4м². Разположен е в северната част на имота свободностящо. Включва търговска зала и санитарен възел. Зареждането и достъпът се осъществява от източната страна на имота. Кота 0.00 е наравно с терена. Щесе продават хранителни стоки. Работното време ще е от 8:00 до 17:30 часа. Носещата конструкция е метален скелет. Външните стени ще се изпълнят от термопанел. Покривът е двускатен с покритие от термопанел с минимален наклон.  **2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:**  Дейността, която ще се извършва след реализация на инвестиционното предложение е свързана с вътрешно и външно измиване на автомобили, без да се измиват двигатели. Автомивката е предвидено да бъде тип „На самообслужване“ с три (3) клетки на самообслужване, една (1) автомична миеща клетка. Дейността на ЕТАП II – магазин за хранителна стоки е свързана с търговия на хранителни стоки.  **3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:**  Инвестиционното намерение няма връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение.  **4. Местоположение** (населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)  Инвестиционното предложение ще бъде реализирано в УПИ VI-501.3099 обществено и делово обслужване, КВ.46 ПО ПЛАНА НА ГР. РАКОВСКИ, ОБЩИНА РАКОВСКИ. В имота НЯМА сгради на основно и допълващо застрояване. Транспортът до него ще се осъществява от съществуващата улица, не се предвижда изграждане на нова пътна инфраструктура.  **5. Природни ресурси, предвидени за използване по време на строителството и експлоатацията:** (включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)  Вода за ПБН се осигурява от съществуващото сградно водопроводно отклонение /СВО/ за УПИ, което се захранва от съществуващ уличен водопровод западно о.т. 120 и о.т 121. Вода за ППН/външно пожарогасене/ се осигурява от съществуващи ПХ 70/80 от селищната водопроводна мрежа. Вода за вътрешно пожарогасене не се изисква. Необходимите количества за обекта са както следва: Qвъншно пожар.=10 л/с  Автомивката ще бъде с четири клетки, средно по 25 автомобила на ден, ще са необходими ориентировъчно по 8 куб.м. вода на ден. При 300 работни дни в годината, водата, която ще е необходима да функционира автомивката ще бъде около 2400 куб.м. на година. Вода за нуждите на автомивката ще се осигури чрез изграждане на нов сондажен кладенец, който ще бъде изпълнен след получаване на необходимите за това разрешителни от Басейнова Дирекция - Пловдив. За захранването на обекта с ел. енергия ще се използва съществуващата мрежа на населеното място.  **6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:**  Не се очаква наличието на такива вещества.  **7. Очаквани общи емисии на вредни вещества във въздуха по замърсители:**  Не се очакват такива.  **8. Отпадъци, които се очаква да се генерират, и предвиждания за тяхното третиране:**  По време на строителството на бъдещия обект ще се образуват строителни отпадъци, за които ще бъде сключен договор със специализирана фирма и ще бъдат извозвани на регионално депо за строителни отпадъци.  Отпадъците от дейността на обекта ще се събират разделно и ще се предават на специализирани фирми, след сключен за целта договор и ще се преработват повторно.  Битовите отпадъци ще се събират в контейнери за битови отпадъци и ще се извозват от фирмата, обслужваща района.  Не се очаква генериране на емисии и отпадъци в количества, които ще окажат значително отрицателно въздействие върху най-близката защитена зона и върху компонентите на околната среда.  **9. Отпадъчни води:**  (очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)  От обекта отпадат битови води, промишлени отпадъчни води и дъждовни води. Отпадните битови води от сградата в размер на Qбит.=1.80 л/с се отвеждат посредством вкопана площадкова канализация заустена в канализационното отклонение на същестуващата канализационна мрежа.  За формираните промишлените отпадъчни води от автомивката се предвижда в границите на имота да се изгради пречиствателно съоръжение – каломаслоуловител, след което ще се заустват в изгребна яма. За изгребване и транспортиране на отпадъчните води до най-близката ПСОВ се предвижда да бъде сключен договор с лицензиран за дейността оператор. Отпадните дъждовни води от сградата в размер на Qдъжд=8.28 л/с се насочват от вертикалната планировка към зелените площи в имота, както и към настилката с тревна фуга в зоната на паркинга.  **10. Опасни химични вещества, които се очаква да бъдат налични на площадката на предприятието/съоръжението:**  (в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)  От дейността не се предвижда отделянето на вредни емисии във въздуха, водите, почвата, както и не се очаква шумово натоварване. Не се очаква отделянето на опасни химични вещества при реализирането на ИП.  І. Моля да ни информирате за необходимите действия, които трябва да предприемем, по реда на глава шеста ЗООС. Моля, на основание чл. 93, ал. 9, т. 1 ЗООС да се проведе задължителна ОВОС, без да се извършва преценка.  ІІ. Друга информация *(не е задължително за попълване)*  Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):  Прилагам:  3.1.Допълнителна информация/документация,поясняваща инвестиционното предложение;  3.2. картен материал, схема, снимков материал, актуална скица на имота и др. в подходящ мащаб. |

Уведомители: